CELEX: 62014CN0314
Language: et
Date: 2014-07-01 00:00:00
Title: Kohtuasi C-314/14: Eelotsusetaotlus, mille on esitanud Korkein hallinto–oikeus (Soome) 1. juulil 2014 – Sanoma Media Finland Oy/Nelonen Media, Helsinki

1.9.2014   
            
            
               ET
            
            
               Euroopa Liidu Teataja
            
            
               C 292/21
            
         Eelotsusetaotlus, mille on esitanud Korkein hallinto–oikeus (Soome) 1. juulil 2014 – Sanoma Media Finland Oy/Nelonen Media, Helsinki
   (Kohtuasi C-314/14)
   2014/C 292/25
   Kohtumenetluse keel: soome
   
      Eelotsusetaotluse esitanud kohus
   
   Korkein hallinto–oikeus
   
      Põhikohtuasja pooled
   
   
      Kaebuse esitaja: Sanoma Media Finland Oy/Nelonen Media, Helsinki
   
      Vastustaja: Viestintävirasto
   
      Eelotsuse küsimused
   
   
               1.
            
            
               Kas põhikohtuasjas käsitletavaga sarnastel asjaoludel tuleb direktiivi 2010/13/EL (1) artikli 19 lõiget 1 tõlgendada nii, et sellega on vastuolus siseriikliku õigusnormi tõlgendus, mille kohaselt ekraani jagamist (split screen) ei peeta audiovisuaalset saadet telereklaamist eristavaks pausimärguandeks, kui osa ekraanist on jäetud saate lõputiitritele ja osa äriühingu telekanali tulevase saatekava tutvustusele ning ei jagatud ekraanil ega ka pärast seda ei esitata nimetatud reklaamipausi algust tähistavat heli- või pilditunnust?
            
         
               2.
            
            
               Kui arvesse võtta direktiivi 2010/13/EL kui oma olemuselt minimaalset regulatsiooni, siis kas direktiivi artikli 23 lõiget 2 tuleb põhikohtuasjas käsitletavaga sarnastel asjaoludel tõlgendada nii, et sellega on vastuolus see, kui muude kui spondeeritud saadetega seoses esitatavaid sponsori logosid käsitatakse direktiivi artikli 23 lõikes 1 nimetatud „reklaamilõikudena”, mida tuleb arvestada reklaamiaja maksimumkestuse hulka?
            
         
               3.
            
            
               Kui arvesse võtta direktiivi 2010/13/EL kui oma olemuselt minimaalset regulatsiooni, siis kas direktiivi artikli 23 lõikes 1 nimetatud mõistet „reklaamilõigud” tuleb reklaamiaja maksimumkestust kirjeldava väljendusega „osakaal ühes tunnis ei tohi ületada 20 %” seoses tõlgendada põhikohtuasjas käsitletavaga sarnastel asjaoludel nii, et sellega on vastuolus, kui erinevate reklaamide vahel ja reklaamipausi lõpus tulevad nn mustad sekundid arvatakse reklaamiaja hulka?
            
         
      (1)  Euroopa Parlamendi ja nõukogu 10. märtsi 2010. aasta direktiiv 2010/13EL, audiovisuaalmeedia teenuste osutamist käsitlevate liikmesriikide teatavate õigus- ja haldusnormide koordineerimise kohta (audiovisuaalmeedia teenuste direktiiv) (EÜT L 95, lk 1).